वेलिंग्टन हवाई अड्डा
वेलिंगटन हवाई अड्डा (पूर्व में रोंगोताई हवाई अड्डे के रूप में जाना जाता था) (आईएटीए: WLG, आईसीएओ: NZWN) न्यूजीलैंड की राजधानी शहर वेलिंगटन में रोंगोताई के उपनगर में स्थित एक अंतरराष्ट्रीय हवाई अड्डा है। यह शहर के केंद्र से दक्षिण-पूर्व में 3 समुद्री मील या 5.5 किमी की दूरी पर स्थित है। यह एयर न्यूजीलैंड और इसकी सहायक कंपनियों का केंद्र है। वेलिंगटन इंटरनेशनल एयरपोर्ट लिमिटेड, जो कि इन्फ्राटिल और वेलिंगटन सिटी काउंसिल के बीच एक संयुक्त उद्यम है, हवाई अड्डे का संचालन करता है। वेलिंग्टन न्यूज़ीलैंड का तीसरा सबसे व्यस्त हवाई अड्डा है ( ऑकलैंड और क्राइस्टचर्च के बाद) जिसने 31 मार्च 2017 को समाप्त वर्ष में कुल 6,049,194 यात्रियों को संभाला था। यह IFR आवागमनों (2013 में 84,070) की श्रेणी में न्यूजीलैंड का दूसरा सबसे व्यस्त हवाई अड्डा है। क्राइस्टचर्च तीसरे पायदान (68,764) के बाद ऑकलैंड सबसे व्यस्त (105,403) हवाई अड्डा है। यह हवाई अड्डा, राष्ट्रीय और क्षेत्रीय विमान वाहकों के सहायता से न्यूजीलैंड के कई गंतव्यों से जुड़ने के अलावा, पूर्वी ऑस्ट्रेलिया के कई प्रमुख शहरों से भी जुड़ा हुआ है। यह वेलिंगटन एयरो क्लब सहित कुछ छोटे सामान्य विमानन व्यवसायों का केंद्र है, जो रनवे के पश्चिमी हिस्से में सामान्य विमानन क्षेत्र से संचालित होते हैं। हवाई अड्डे की सीमा में रोंगोताई इस्तमुस पर एक छोटा 110-हेक्टेयर (270-एकड़) का स्थान शामिल है, जो वेलिंगटन और मिरामार प्रायद्वीप के बीच निचली भूमि का एक खंड है। यह दोनों दिशाओं में ILS के साथ 2,081-मीटर (6,827 फीट) लंबा एक एकल रनवे संचालित करता है। एयरपोर्ट टर्बोप्रॉप, नैरो-बॉडी और वाइड-बॉडी जेट विमान संचालन को संभालता है। हवाईअड्डा पूर्व और पश्चिम में आवासीय और वाणिज्यिक क्षेत्रों और क्रमशः उत्तर और दक्षिण में वेलिंगटन हार्बर और कुक स्ट्रेट द्वारा सीमाबद्ध है। कुक स्ट्रेट के चैनलिंग प्रभाव के कारण ज्सिसे हवाई अड्डे पर कई बार संकीर्ण क्षेत्र में तेज और तूफानी हवाएँ चलने लगती हैं, कभी-कभी विमानों के उबड़-खाबड़, हिलते हुए और अशांत तरीके से उतरने के लिए वेलिंगटन बदनाम है।